Lo Silenci

Lo Silenci (Tystnaden en lenga suedesa...) es un filme de n' Ingmar Bergman, considerat lèumens coma lo tresen d'una trilogia subre lo silenci de Dieu amb En pel miralh e Lutz d'ivèrn.
 Sinòpsi 
Doas sòrres, n'Anna e n'Estèr,  se'n tornan a Suècia aprèp las vacanças, amb lo filh de dètz ans d'Anna, Johan que s'apèla, mas se veson forçadas de s'aplantar dins un otèl d'estil finisègle gaireben vuèg per encausa de la malautiá d'Estèr, una tuberculòsi engreujada per un alcoolisme extrèm.

Se tracha d'un país estrangièr a mand de cridar guèrra, çò sembla, e que se ne comprenon pas cap la lenga quitament se l'Estèr es traductritz professionala. Ne sabrem sonque lo nom de la vila, que Timoka se ne ditz...

Los sols clients de l'otèl semblan d'èsser de nanets d'un espectacle de teatre vesin... ne van far irrupcion vestits d'un biais istoric teatrós, coma nans eissits sobte d'una tela d'en Diego Velázquez, dins l'otelàs immens e ensilenciat de las parets ofegantas e dels sieus plafons ben tròp nauts.  

Mentre n'Anna assistís a l'espectacle teatral, se vei un parelh a far l'amor davant ela, sens pas cap amagar sa passion. N'es tota atissada l'Anna que li ne va far bèl-bèl a un cambrièr del cafè.

Mentretant ne demòra l'Estèr soletona al lièch, ajudada per un vielhòt.

L'Anna amb lo cambrièr van aver una relacion mèrament fisica, amb sodomia, qu'es lo primièr còp al cinèma, que çò se ne menciona quicòm a perpaus d'aquel tipe de relacion sexuala. 

O va far tot l'Anna per que la siá sòrre o sàpia de que se passèt, que sempre son en conflicte e se ne tenon de carpinhadas.

Lo Johan es el que li va aprene a sa tanta que sa maire dintrèt dins una cambra amb un òme inconegut.

Estèr ne va far un infart mas l'Anna la se va daissar soleta en mans d'un vièlh cambrièr, en tot partir amb lo sieu filh.

Aiceste li ne va legir a sa maire una letra corta que n'Estèr escriguèt dins la lenga desconeguda e que ne serà la darrièra Hadjek, valent a dire arma umana.

 Generic 
 Còla tecnica 
 maquilhatge: Borje Lundh & Gullan Wesfelt
 Interprèts e personatges 
 Ingrid Thulin: Ester
 Gunnel Lindblom: Anna
 Birger Malmsten: lo cambrièr
 Håkan Juhnberg: lo propietari de l'otèl
 Jörgen Lindström: Johan
 Lissi Alandh: la femna de l'espectacle
 Karl-Arne Bergman: lo gafet dels jornals
 Leif Forstenberg: l'òme de l'espectacle
 Eduardo Gutiérrez: l'impresari dels nans
 Eskil Kalling: lo propietari del bar
 Birger Lensander: lo portièr
 Nils Waldt: lo caissièr
 Olof Widgren: un vielhòt

 Analisi 
 Vejatz tanben 
 Ligams extèrnes 
    Lo Silenci sus IMDb

 Nòtas e referéncias 
<references>

Categoria:Cinèma
Categoria:Ingmar Bergman